CELEX: 62011CN0454
Language: sk
Date: 2011-09-01 00:00:00
Title: Vec C-454/11: Návrh na začatie prejudiciálneho konania, ktorý podal Augstākās tiesas Senāts (Lotyšská republika) 1. septembra 2011 — Gunārs Pusts/Lauku atbalsta dienests

12.11.2011   
            
            
               SK
            
            
               Úradný vestník Európskej únie
            
            
               C 331/12
            
         Návrh na začatie prejudiciálneho konania, ktorý podal Augstākās tiesas Senāts (Lotyšská republika) 1. septembra 2011 — Gunārs Pusts/Lauku atbalsta dienests
   (Vec C-454/11)
   2011/C 331/19
   Jazyk konania: lotyština
   
      Vnútroštátny súd, ktorý podal návrh na začatie prejudiciálneho konania
   
   Augstākās tiesas Senāts
   
      Účastníci konania pred vnútroštátnym súdom
   
   
      Žalobca a navrhovateľ v konaní o kasačnom opravnom prostriedku: Gunārs Pusts
   
      Žalovaný a odporca v konaní o kasačnom opravnom prostriedku: Lauku atbalsta dienests
   
      Prejudiciálne otázky
   
   
               1.
            
            
               Majú sa právne predpisy Európskej únie, ktoré upravujú vrátenie podpôr, vykladať v tom zmysle, že umožňujú považovať platbu podpory za nenáležitú v prípadoch, keď príjemca podpory síce naďalej plnil svoje záväzky, ale nedodržal postup stanovený pre žiadosť o platbu?
            
         
               2.
            
            
               Je v súlade s právom Európskej únie, ktoré upravuje vrátenie podpôr, právna úprava, podľa ktorej došlo k prerušeniu plnenia záväzkov prevzatých príjemcom, ak je toto prerušenie vyvodzované iba zo skutočnosti, že nebola podaná žiadosť, pričom príjemcovi podpory nebolo umožnené sa v tejto súvislosti vyjadriť?
            
         
               3.
            
            
               Je v súlade s právom Európskej únie, ktoré upravuje vrátenie podpôr, právna úprava, podľa ktorej za predpokladu, že už nebude možné uskutočniť kontrolu na mieste (keďže uplynul jeden rok), v dôsledku čoho vyplýva, že príjemca podpory prerušil plnenie prevzatých záväzkov, je tento príjemca povinný vrátiť všetky prostriedky podpory, ktoré mu už boli poskytnuté počas obdobia trvania záväzkov, a to aj vtedy, ak uvedené prostriedky boli poskytnuté a vyplácané počas niekoľkých rokov?